Cobus, my broer HF se jongste seun, het gevra ek moet asseblief vir hom ’n biltong-en-droëworskoek bak.
Ek dink die smaakpallet was ’n bietjie vreemd vir die spul seuns, maar as gevolg van goeie maniere het die meeste van hulle vertel hoe lekker die potbrood was.
Ek vermoed die meeste van die tyd word ’n fopkoek gebruik en dan net versier met droëwors teen die kant en biltong bo-op.
Wees gereed vir ’n stewige rekening, want jy benodig nogal baie biltong en droëwors om die koek mee te bedek.
Ons sluit die episode af op my broer se wildsplaas, waar ons die koek sny op my pa se graf. Ek dink hy sou die lot seuns baie geniet het. Ek mis hom steeds.
Sodra die deeg goed geknie is, strooi meel aan die onderkant van die skottel en plaas die deeg op die meel.
Smelt so ’n klein bietjie botter en gebruik dan waspapier om die botter aan die binnekant van ’n pot te smeer.
Haal die pot uit die oond, verwyder die potbrood uit die pot en laat dit afkoel. Sny die korsies af van die potbrood en sny die brood in horisontale lae.